CELEX: 62008CN0535
Language: et
Date: 2008-12-03 00:00:00
Title: Kohtuasi C-535/08: Eelotsusetaotlus, mille esitas Tribunale Amministrativo Regionale per la Sicilia (Itaalia) 3. detsembril 2008 — Maria Catena Rita Pignataro versus Ufficio Centrale Circoscrizionale c/o Tribunale di Catania jt

7.2.2009   
            
            
               ET
            
            
               Euroopa Liidu Teataja
            
            
               C 32/22
            
         Eelotsusetaotlus, mille esitas Tribunale Amministrativo Regionale per la Sicilia (Itaalia) 3. detsembril 2008 — Maria Catena Rita Pignataro versus Ufficio Centrale Circoscrizionale c/o Tribunale di Catania jt
   (Kohtuasi C-535/08)
   (2009/C 32/38)
   Kohtumenetluse keel: itaalia
   Eelotsusetaotluse esitanud kohus
   Tribunale Amministrativo Regionale per la Sicilia
   Põhikohtuasja pooled
   
      Kaebuse esitaja: Maria Catena Rita Pignataro
   
      Vastustajad: Ufficio Centrale Circoscrizionale c/o Tribunale di Catania jt
   Eelotsuse küsimused
   
               1)
            
            
               Kas EÜ artiklit 6, Euroopa inimõiguste ja põhivabaduste kaitse konventsiooni esimese protokolli artiklit 3, mida kohaldatakse 1995. aasta seaduse nr 848 alusel, Euroopa inimõiguste ja põhivabaduste kaitse konventsiooni protokolli nr 4 artiklit 2 ja Kodaniku- ja poliitiliste õiguste rahvusvahelise pakti artiklit 25, mida kohaldatakse 1977. aasta seaduse nr 881 alusel, tuleb tõlgendada nii, et nendega ei ole vastuolus sellised maakondlikud õigusnormid nagu 1951. aasta maakondliku seaduse nr 29 artikkel 1c,artikli 14a lõike 13 punkt c, artikli 15 lõike 3 punkt d, artikli 16a lõike 7 punkt a ning artikli 17b lõike 4 punktid b ja c, millega välistatakse Sitsiilia mitteresidentidest kodanike õigus saada valitud Assamblea Regionale Siciliana valimistel osalemiseks kandidatuuri esitamisel?
            
         
               2)
            
            
               Kas EÜ artiklitega 17 ja 18 (EÜ asutamislepingu artikkel 8A) on vastuolus punktis 4.1 viidatud maakondlikud õigusnormid?